b'\n_START_ARTICLE_\nSvjetlana Gladi\xc5\xa1eva\n_START_SECTION_\n\xc5\xbdivotopis\n_START_PARAGRAPH_\nPo\xc4\x8dela je skijati u dobi od 10 godina. Na samom po\xc4\x8detku 1990.-ih, Svjetlana je vrlo uspje\xc5\xa1no nastupila na juniorskoj svjetskoj razini - osvojila je svjetsko prvenstvo juniora u spustu 1990. godine, a tako\xc4\x91er je osvojila srebro u superveleslalomu. U Sovjetskom Savezu bila je ravnopravna sa seniorskom konkurencijom te je u dobi od 18 godina uspjela osvojiti seniorsko prvenstvo u spustu. Svjetlana je osvojila i prvenstvo ZND-a i Rusije._NEWLINE_U sije\xc4\x8dnju 1991., na Svjetskom prvenstvu u Saalbachu u Austriji, 19-godi\xc5\xa1nja Svjetlana Gladi\xc5\xa1eva osvojila je bron\xc4\x8danu medalju u spustu, izgubiv\xc5\xa1i samo od austrijske skija\xc5\xa1ice Petre Kronberger i Francuskinje Natalie Bouvier. Valja napomenuti da prije i poslije nje, niti jedan ruski sporta\xc5\xa1 nije uspio osvojiti medalju na Svjetskom prvenstvu u skijanju._NEWLINE_Godine 1994., na Olimpijskim igrama 1994. godine u Lillehammeru, Svjetlana Gladi\xc5\xa1eva postigla je najve\xc4\x87i ruski uspjeh u skijanju, osvojiv\xc5\xa1i srebro u superveleslalomu s brojem 35. \xc5\xa1to je bilo neo\xc4\x8dekivano. Zbog toga rezultata, Svjetlana je dobila titulu po\xc4\x8dasnog magistra sporta, a nagra\xc4\x91ena je i Redom prijateljstva naroda, postaju\xc4\x87i jedna od njegovih posljednjih dobitnica._NEWLINE_Gladi\xc5\xa1eva je osvojila svoju jedinu pobjedu u Svjetskom kupu 7. prosinca 1996. u ameri\xc4\x8dkom Veyleu u superveleslalomu, 0,21 sekundi prije Pernille Wiberg. Ukupno je Svjetlana 102 puta nastupila u Svjetskom kupu, a pored pobjede jo\xc5\xa1 se dva puta popela na pobjedni\xc4\x8dko postolje: tre\xc4\x87e mjesto u spustu u kanadskom Lake Louiseu 1991. i u austrijskom Schrunseu 1992. godine._NEWLINE_Zavr\xc5\xa1ila je karijeru 1998. godine._NEWLINE_Dana, 31. o\xc5\xbeujka 2010. godine imenovana je predsjednicom Saveza alpskog skijanja i snowboardinga Rusije.'